Bob's Burgers. Bobʼs Burgers — Belcher oilasiga bagʻishlangan amerikalik animatsion televizion seriali. Ota-ona - Bob va Linda hamda ularning 3 farzandlari - Tina, Gen va Luiza - birgalikda burger restoranini boshqaradi va koʻpincha turli xil sarguzashtlarga chiqadi. Yaratuvchisi Loren Bouchard boʻlib, 2011, 9-yanvarda FOX telekanalida namoyish etilgan. Bouchard "Home Movies" ni yaratganidan keyin shu serialni oʻylab topgan. Bob's burgers - Wilo Productions va 20th Television Animation kompaniyasining qoʻshma ishi. Muqaddima. Animatsion serial Bob, uning rafiqasi Linda hamda ularning farzandlari Tina, Gen va Luizadan iborat Belcher oilasiga bagʻishlangan. Ular dengiz boʻyidagi nomaʼlum jamoada Okean Avenyusida burger restoranini boshqaradi (serial yozuvchi xodimlari orasida norasmiy ravishda "Seymour's Bay" nomi bilan tanilgan). Epizodlarda, odatda, oila restoranni boshqarish tajribasi, oʻz jamiyatining gʻayritabiiy aʼzolari bilan muloqot qilishi hamda ishchi oila va biznes egalari boʻlish tajribasini kuzatib boriladi.